वहीं दूसरी तरफ जेल में बंद पाकिस्तानी आतंकी को छुड़ा ले जाने की घटना को गंभीरता से लेते हुए केंद्र ने शुक्रवार को जम्मू-कश्मीर सरकार को जेलों एवं कैदियों को एक स्थान से दूसरे स्थान पर ले जाने से जुड़े सुरक्षा प्रबंध की समीक्षा करने को कहा है. केंद्रीय गृह मंत्रालय ने राज्य सरकार को यह सुनिश्चित करने को कहा है कि भविष्य में इस प्रकार की कोई घटना ना हो. मंत्रालय ने जेल की सुरक्षा में सीआरपीएफ को तैनात करने का भी निर्देश दिया है.